NaiveNeuron/SloPal huggingface dataset:
Kollár, Boris, predseda NR SR (2023-05-03):
Prosím, prezentujme sa a hlasujeme. (Reakcie z pléna.) Je to, ešte raz, aby sme v tom mali jasno. Je to vládny návrh zákona, ktorým sa mení a dopĺňa Správny súdny poriadok, tlač 1461. O tomto hlasujeme, takže je to správne tam uvedené teraz. Takže ja pustím teraz hlasovanie. Každý ešte to môže prehodnotiť, ak to nechce hlasovať, tak ako to... Dobre, tak je to v poriadku. Môžem to púšťať. Ďakujem za upozornenie. (Hlasovanie.) Prítomných 143, za 88, proti 12, zdržalo sa 43. Konštatujem, že uvedený návrh sme schválili. Pán spravodajca.
Grendel Gábor, podpredseda NR SR (2021-05-05):
Až úplne na 2 minúty?
Laššáková, Jana, podpredsedníčka NR SR (2013-06-20):
Pán poslanec, chcete položiť doplňujúcu otázku? V poradí ďalšiu otázku, štvrtú, položil pán poslanec Bastrnák ministrovi životného prostredia Slovenskej republiky Petrovi Žigovi a otázka znie: „Vážený pán minister, plánuje vaše ministerstvo posilniť systém ochrany prvkov pri Dunaji vzhľadom na možnosť ďalšej vážnej povodňovej situácie v blízkych rokoch? Ak áno, tak aké a kde?“ Nech sa páči, pán minister, poprosím vás o odpoveď, ako aj o oznámenie ukončenia odpovede.
Vitteková, Anna, poslankyňa NR SR (2013-05-22):
Týmto sme hlasovali o všetkých pozmeňujúcich návrhoch. Pán predseda, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte preto, prosím, hlasovať.
A. Belousovová, podpredsedníčka NR SR: (2007-02-07):
Takže prerušujem rokovanie o tomto bode programu a v rokovaní 7. schôdze budeme pokračovať druhým čítaním o vládnom návrhu zákona, ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov . Vládny návrh zákona ste dostali pred prvým čítaním ako tlač 117 a spoločnú správu výborov máte ako tlač 117a. Prosím ministra hospodárstva Slovenskej republiky pána Ľubomíra Jahnátka, aby uviedol vládny návrh zákona a odôvodnil.
Číž, Miroslav, poslanec NR SR (2016-11-22):
Ďakujem pekne. Sa ospravedlňujem kolegovi, ale nemôžem nereagovať na toto, lebo hoci, samozrejme, asi zmysel to nemá. Pán poslanec tu podával zaujímavé charakteristiky poslaneckej práce. Ja by som teda povedal tie, ktoré som si všimol u neho z tej jeho aktívnej činnosti: vysýpanie striekačiek svojmu kolegovi na hlavu, nahrávanie iného kolegu a jednostranné zneužívanie toto v mediálnom priestore. Proste najpodlejšie spôsoby ľudskej komunikácie, aké sú k dispozícii, tak sú na svete. Všimol som si ďalšie veci: fyzické napádanie iných poslancov. Tu vidím, jak ste sa vrhli na poslanca Vargu, mimochodom, po dosť vážnej nemoci. O tých ďalších veciach má význam rozprávať? O tom, ako 10-miliónovú zmenku od J&T, čo čítam v novinách, ktorá má pozadie v schránkovej firme, pritom tie všetky reči, ktoré tu vyprávate? Predať svoju firmu za 128 mil. bielemu koňovi a potom následne ju okamžite odkúpiť a vyrevovať tu niečo o premlčaní a podobne? Ste človek, pán poslanec, ktorý má znaky, ktoré som ja ako u normálnych ľudí nesledoval. Je tragédiou pre mňa byť v tomto parlamente, odkedy ste tu vy. Ani elementárnu ľudskosť, elementárnu spravodlivosť, elementárnu korektnosť, elementárny rešpekt k inému názoru, proste hrubé, bezuzdné urážanie kohokoľvek, predsedajúcich, ostatných kolegov, každého. Vnáša tento spôsob do spoločnosti tieto praktiky. Je to tragédia. A som presvedčený, za ďalšie následky, jeden z ľudí, ktorý je za to zodpovedný, ste osobne vy. A rozprávať o predsedovi a o jeho zabezpečenom synáčikovi, rozprávajte o vlastných „synáčikoch“, ako sú zabezpečení, akými spôsobmi nadobúdate peniaze, ako to celé funguje. Sa môžete hanbiť, pán poslanec! Je to niečo nehanebné, čo robíte len kvôli mediálnej prezentácii a hlboko pokleslému spôsobu získavania politického vplyvu. (Potlesk.)
Blcháč, Ján, poslanec NR SR (2022-02-03):
Ďakujem pekne za slovo. Vážený pán predseda, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Liba, Peter, poslanec NR SR (2023-03-23):
Ďakujem, pán predseda. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Duchoň, Daniel, poslanec NR SR (2012-09-27):
No, poznámku, čo sa týka toho vášho úvodného príbehu tak ho počujem už asi tretíkrát, ale to nevadí. Dovolím si tvrdiť, že naozaj tie položky, ktoré sú aj na strane výdavkov aj na strane príjmov, tak verne zobrazujú ten reálny stav, ktorý vo verejných financiách je, a k niektorým položkám som sa tu dostal v rámci faktickej poznámky vystúpenia pána poslanca Mikloša, vy ste tu vtedy neboli, ale napríklad tá digitálna dividenda, ktorú ste tu viackrát spomínali, tam bol problém v tom, že jednoducho neboli vyriešené legislatívne podmienky na to, aby sa tá dividenda mohla inkasovať tento rok. O tých ostatných položkách naozaj som sa už zmienil predtým, takže nerád by som sa opakoval. Čo sa týka toho druhého pilieru, ktorý sme tu, ktorý ste spomenuli a ktorý sme tu, samozrejme, predtým veľmi dlhodobo a dôsledne riešili, myslím si, že tak, ako bol na začiatku nastavený, tak práve nastavenie druhého piliera bolo z dlhodobého hľadiska neudržateľné v rámci teda tých výšok odvodu, ako tam boli jednoducho nastavené. Takže z tohto pohľadu si myslím, že tá zmena bola nevyhnutná. Ďakujem.
P. Minárik, poslanec: (2005-06-22):
Uvedené výbory prerokovali predmetný návrh zákona v stanovenom termíne okrem ústavnoprávneho, ktorý tento návrh prerokoval až 20. júna 2005. Gestorský výbor do začatia svojho rokovania o tomto vládnom návrhu nedostal žiadne stanoviská poslancov Národnej rady Slovenskej republiky podané v súlade s § 75 ods. 2 zákona Národnej rady č. 350/1996. V časti III tejto správy sa hovorí, ako rokovali tie výbory, ktorým bol predmetný návrh zákona pridelený. Prerokovali to v čase od 9. do 20. júna 2005 a všetky výbory odporúčajú Národnej rade schváliť tento návrh s pozmeňujúcimi návrhmi. Pozmeňujúce návrhy sú zosumarizované v časti IV pod bodmi 1 až 34 s tým, že budem odporúčať na základe uznesenia nášho výboru, aby sme o týchto bodoch hlasovali spoločne okrem bodu 21 s tým, aby sme tieto body schválili. Ak tieto body budú schválené, tak bod číslo 21, ktorý gestorský výbor navrhuje neschváliť, už sa hlasovať nebude, pretože je to vykryté bodom číslo 22. Gestorský výbor na základe prerokovania vo výboroch a na základe diskusie vo výbore v súlade s § 79 ods. 4 a § 83 zákona Národnej rady Slovenskej republiky o rokovacom poriadku odporúča Národnej rade predmetný návrh zákona schváliť s tými pozmeňujúcimi a doplňujúcimi návrhmi, o ktorých som hovoril v časti IV. Zároveň ma svojím uznesením poveril za spoločného spravodajcu. Poveril ma predniesť túto spoločnú správu a navrhnúť Národnej rade postup pri hlasovaní o pozmeňujúcich a doplňujúcich návrhoch. Zároveň mi odporučil, aby som odporučil postúpiť do tretieho čítania ihneď po ukončení rozpravy a odhlasovaní návrhov v druhom čítaní. Ďakujem pekne, pán predsedajúci, otvorte rozpravu.
Ondruš, Branislav, poslanec NR SR (2011-12-13):
Ďakujem pekne, pán predseda, za slovo. Pán kolega Blanár, v prvom rade ti ďakujem za vecné vystúpenie, v ktorom si sa zameral najmä na tú problematiku financovania toho, čo v zákone vláda navrhuje, alebo teda prostredníctvom zdravotníckeho výboru navrhuje, ale musím ti povedať, že ja som rád, že pán poslanec Kvasnička vo vojom úvodnom vystúpení spomenul aj Desatoro, lebo podľa neho by človek nemal ani klamať. A musím povedať, že to, o čom tu dnes hovoríme, je od začiatku do konca postavené na lži zo strany vládnej koalície. Pol roka klamal pán minister Uhliarik, keď tvrdil, že všetko zvládneme bez problémov a nebudeme potrebovať žiadne núdzové riešenia. Potom začala klamať aj pani premiérka, keď podpísala memorandum s lekármi. Teraz nám klame vláda prostredníctvom zdravotníckeho výboru, keď nás presviedča, že nám predložil riešenie, ktoré je dostatočne vyfinancované. Jednoducho celé je toto postavené na lži zo strany vládnej koalície, ktorej obeťou sú pacienti, občania Slovenskej republiky. A preto som rád, že tu bolo spomenuté Desatoro, pretože sa presne ukazuje, ako táto vládna koalícia klame v tomto prípade od začiatku do konca. A keď si spomenul, budem ťa citovať, „je to o zodpovednosti, vážené dámy a páni“, tak musím povedať, že toto je o nezodpovednosti, o nezodpovednosti vlády Ivety Radičovej. (Potlesk.)
Hrnčiar, Andrej, podpredseda NR SR (2016-06-21):
Ďakujem, pán poslanec. Zaujmite miesto pre spravodajcu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. (Reakcia z pléna.) Žiaľ, ja sa nemôžem teraz prihlásiť do rozpravy, lebo vediem schôdzu. Vyhlasujem rozpravu za skončenú. Prerušujem rokovanie o tomto bode programu. Aj keď síce ešte nie je 19.00 hod., vážené panie poslankyne, vážení páni poslanci, končím dnešný rokovací deň. Nakoľko sme vyčerpali všetky body, ktoré mali byť prerokované na dnešnej schôdzi, pokračujeme zajtra ráno o 9.00 hod. interpeláciami. Prajem vám pekný zvyšok dnešného dňa. (Prerušenie rokovania o 18.47 hodine.)
A. Belousovová, podpredsedníčka NR SR: (2009-02-10):
Faktické poznámky na vystúpenie pani poslankyne Tóthovej majú pán poslanec Vestenický, pán poslanec Halecký. Končím možnosť prihlásiť sa s faktickými poznámkami. Slovo má pán poslanec Vestenický.
Laurenčík, Milan, podpredseda NR SR (2020-11-03):
Ďakujem veľmi pekne. Prosím, zaujmite miesto pre spravodajcu. Otváram rozpravu, do ktorej som nedostal žiadnu písomnú prihlášku, preto sa pýtam, či sa hlási do rozpravy niekto ústne. Konštatujem, že nie, a preto vyhlasujem rozpravu za skončenú. Predpokladám, že v rozprave, ktorá neprebehla, nezaujme ani navrhovateľ, ani spravodajca stanovisko, a preto prerušujem rokovanie o tomto bode programu. Tak, ako sme si odsúhlasili, o týchto dvoch skrátených legislatívnych konaniach budeme hlasovať o 17.00 hodine dnes a po hlasovaní pristúpime k prvému čítaniu obidvoch zákonov, ktoré týmto skrátením vlastne posunieme do programu schôdze. Vážené panie poslankyne, vážení páni poslanci, v rokovaní pokračujeme v prerušenej rozprave v prvom čítaní o návrhu poslancov Šipoša, Drábikovej, Andrejuvovej a Šefčíka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 292). Prosím poslanca Michala Šipoša, aby zaujal miesto určené pre navrhovateľov a pani predsedníčku výboru pre sociálne veci, pani poslankyňu Janu Žitňanskú, aby zaujala miesto určené pre spravodajcov. Už obidvaja sedia. Do rozpravy je písomne prihlásený pán poslanec Peter Cmorej, ktorému by som rád odovzdal slovo. Keďže sa v sále nenachádza, takže stráca poradie. Zároveň mu aj prepadla možnosť ako písomne prihlásenému vystúpiť v rozprave, a preto sa pýtam, či sa hlási do rozpravy niekto ústne. Ďakujem. Končím možnosť prihlásiť sa do rozpravy. Do rozpravy sa prihlásila pani poslankyňa Lucia Drábiková. Nech sa páči, máte slovo. (Pokračovanie rokovania o návrhu poslancov Národnej rady Slovenskej republiky Michala Šipoša, Lucie Drábikovej, Anny Andrejuvovej a Marka Šefčíka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 292.)
Laššáková, Jana, podpredsedníčka NR SR (2014-04-01):
Na vystúpenie pána poslanca piati poslanci s faktickými poznámkami. Páni poslanci, dokončíme tento bod, aby sme zajtra mohli pokračovať ďalším bodom programu. Je všeobecný súhlas, aby sme rokovali aj po devätnástej? Áno, ďakujem veľmi pekne. Nech sa páči, pán poslanec Brocka.
Goga, Pavol, poslanec NR SR (2018-12-04):
Tak sme rozhodli o všetkých návrhoch. Ako spoločný spravodajca predkladám návrh na prerokovanie návrhu zákona v treťom čítaní ihneď. Prosím, dajte o tomto návrhu hlasovať.
Marcinková, Vladimíra, poslankyňa NR SR (2021-05-13):
Zvolávam výbor pre európske záležitosti o dvanástej hodine v našej miestnosti. Ďakujem.
Zmajkovičová, Renáta, podpredsedníčka NR SR (2013-10-28):
Vážení kolegovia, pokračujeme v popoludňajšom rokovaní deviateho dňa 25. schôdze Národnej rady Slovenskej republiky druhým čítaním o návrhu poslancov Národnej rady Slovenskej republiky Jána Hudackého, Jána Figeľa a Pavla Zajaca na vydanie zákona o rodinnom podnikaní a o zmene a doplnení niektorých zákonov . Návrh zákona je pod tlačou 485, informácia výborov má tlač 485a. Dávam slovo poslancovi Jánovi Hudackému, aby návrh zákona odôvodnil. Pán poslanec, nech sa páči.
Spišiak, Jaroslav, poslanec NR SR (2024-09-17):
Ja som nehovoril o tých, ktorí už majú nárok na výsluhový. Ja som hovoril tých, čo slúžili dva, tri, päť rokov. Proste že skúsili, nemajú nárok na výsluhový, ani sa im, zas sa im bude rátať od nuly. Povedzme, ak by to, čo vy hovoríte, čo bolo zrušené, že sa nespočítava tie výsluhové, že vždycky začína od nuly, tak toto bolo zlé riešenie. To vlastne bolo prijaté kvôli tomu, aby som sa náhodou nevrátil ešte raz do Policajného zboru. To je tak. A ešte, ja som išiel za policajta, keď som mal 23 rokov, alebo 24, už neviem presne, 24, ja som išiel najskôr na vojnu na dva roky, ja som si ju odkrútil, až potom som šiel za policajta, nie tak, že som sa chcel vyhnúť vojne a išiel som radšej za policajta, lebo aj takých bolo veľa. Išiel na ten pohotovák, aby sa vyhol vojne. Ja som si odkrútil všetko od piky. A chcel som byť policajt a som aj ním bol.
Lengvarský, Vladimír, dočasne poverený minister zdravotníctva SR (2023-02-09):
Vážený pán poslanec, dovolím si vás informovať, že komisia ministerstva zdravotníctva pre štandardné diagnostické a štandardné terapeutické postupy, bol schválený štandardný postup pre diagnostiku a komplexný manažment zdravotnej starostlivosti o dospelú osobu s transsexualizmom, diagnóza F64. Avšak to, že štandardný postup bol schválený komisiou, neznamená, že je platný a účinný, ten sa stáva platným a účinným až podpisom a schválením mnou. Zároveň si dovoľujem dať do pozornosti aj skutočnosť, že zákon č. 576/2004 v § 11 ods. 1 definuje, že každý má právo na poskytnutie zdravotnej starostlivosti. Tá sa zabezpečuje všetkým rovnako bez ohľadu na pohlavie, rasu a vierovyznanie. Zabezpečenie prístupu k zdravotnej starostlivosti u osoby s diagnostickou kategóriou rodového nesúladu je v súlade s Ústavou Slovenskej republiky, Dohovorom OSN o právach osôb so zdravotným postihnutím a tiež s judikatúrou Európskeho súdu pre ľudské práva. Svetová asociácia medicínskych spoločností zdôrazňuje právo na sebaurčenie ľudí o svojom pohlaví, ktoré má byť rešpektované a nediskriminujúco akceptované odborníkmi, vládou aj štátnymi organizáciami. Osoby s diagnózou F64 majú mať stabilne zabezpečený prístup ku komplexnej zdravotnej starostlivosti podporujúcej zmenu pohlavia. Odporúčania pre zdravotný manažment nemajú mať vopred definované maximálne časové kritériá, pretože dôležité je rešpektovať pacientom preferovaný časový odstup, ktorý mu umožní postupnú adaptáciu na novú životnú situáciu. Podstatnú úlohu pri indikácii jednotlivých postupov majú zohrávať aspekty informovaného súhlasu a participatívneho rozhodovania, založené na kongruencii vo vzťahu pacient – lekár. Liečba, ktorej cieľom je zmena pohlavnej identity v zmysle zladenia s pohlavím prisúdeným pri narodení, respektíve genetickým pohlavím, nie je efektívna a v súčasnosti sa považuje za neetickú. Uvedené tvrdenie podporila aj slovenská psychiatrická spoločnosť, ktorá sa dištancuje od akýchkoľvek snáh pôsobiť na sexuálnu orientáciu a rodovú identitu jedincov s rodovou neistotou v zmysle ich korekcie, konverzie, respektíve zvonka cielene navodenej zmeny. Rodovú identitu považuje z odborného hľadiska vonkajšími zásahmi za cielene nemeniteľnú. V závere si dovolím zhrnúť. Komisia ministerstva zdravotníctva pre štandardné diagnostické a štandardné terapeutické postupy schválila štandardný diagnostický a terapeutický postup. Vypracované odborné usmernenie Ministerstva zdravotníctva Slovenskej republiky na zjednotenie postupov poskytovania zdravotnej starostlivosti ku zmene pohlavia pre vydanie lekárskeho posudku o zmene pohlavia osoby administratívne evidovaného v matrike je v súčasnosti pozastavené a schválenie, do schválenia a podpisu štandardného diagnostického a terapeutického postupu ministrom, pretože je treba po dohode teda na úrovni vlády doriešiť aj všetky ostatné veci, ktoré s tým súvisia, to znamená matriku a ďalšie veci, ktoré, na ktorých pracuje pán minister spravodlivosti, pán Karas. Ďakujem pekne.
Ďuriš Nicholsonová, Lucia, podpredsedníčka NR SR (2016-10-20):
Pani poslankyňa Remišová.
Hrnčiar, Andrej, podpredseda NR SR (2016-09-07):
Pán poslanec Rajtár.
Jahnátek, Ľubomír, minister pôdohospodárstva a rozvoja vidieka SR (2014-05-15):
Ďakujem pekne. Vážený pán predseda, vážené panie poslankyne, páni poslanci, Ministerstvo pôdohospodárstva a rozvoja vidieka Slovenskej republiky a vláda Slovenskej republiky sa už na jar minulého roku začali zaoberať prípravou právnej úpravy podmienok nadobúdania vlastníctva poľnohospodárskej pôdy, a to nielen v súvislosti s vtedy sa blížiacim ukončením prechodného obdobia, počas ktorého mali cudzinci zakázané vlastníctvo nadobúdať. Ako podklady pre túto prípravu slúžili výsledky výskumnej úlohy, v rámci ktorej rezortné výskumné pracovisko od roku 2008 sleduje vývoj v tejto oblasti v dvanástich vybraných okresoch Slovenskej republiky. Pri príprave predkladaného materiálu sa okrem iného vychádzalo zo skutočnosti, že najväčší podiel nákupu poľnohospodárskej pôdy realizujú realitné a advokátske kancelárie a že takmer 40 % nakúpených pozemkov nebolo možné určiť, kto pôdu skutočne kúpil a najmä na aké účely ju chce skutočne využívať. Preto bol vypracovaný a následne vládou Slovenskej republiky schválený legislatívny zámer predkladaného zákona, ktorý bol predmetom rozsiahlej diskusie, v rámci ktorej bolo konštatované, že návrh zákona musí spĺňať podmienky bariéry špekulatívnych nákupov poľnohospodárskej pôdy a nástroj na jej prednostný nákup výkonnými poľnohospodármi. Predložený návrh zákona kontinuálne nadväzuje na legislatívny zámer s tým, že v priebehu rozsiahlej diskusie v odbornej i laickej diskusii, čo je aj dôvodom jeho predloženia s určitým oneskorením, bol modifikovaný najmä z hľadiska sprísnenia podmienok, ktoré musí nadobúdateľ vlastníctva poľnohospodárskej pôdy spĺňať. Cieľom predloženého návrhu zákona je najmä zabrániť znehodnocovaniu a degradácii poľnohospodárskej pôdy jej neodborným obhospodarovaním. Poľnohospodárska pôda je spoločným bohatstvom občanov nášho štátu a dedičstvom budúcich generácií, a preto si zaslúži, aby sme sa postarali o udržanie jej produkčných schopností. Návrh zákona nebude mať vplyv na podnikateľské prostredie ani na sociálne vplyvy, ani na životné prostredie, naopak, navrhovaný zákon bude mať pozitívny vplyv na informatizáciu spoločnosti vzhľadom na riešenie ponuky prevodu poľnohospodárskej pôdy prostredníctvom registra uvedeného a prístupného cez internet. Vážený pán predseda, nakoľko už v prvom čítaní prebehla rozsiahla diskusia, rozsiahla diskusia prebehla aj v jednotlivých výboroch, dovoľujem si vás požiadať o prerokovanie tohto návrhu v ďalšom čítaní a s doporučením na ďalší postup. Ďakujem.
Nicholsonová, Lucia, poslankyňa NR SR (2015-04-15):
Ďakujem pekne. Pán minister, dobre mienená rada. Nabudúce si zabezpečte, aby ten, kto vám písal ten prejav, sedel po celý čas na balkóne a nejako vám to updatol. Lebo vy ste boli úplne mimo misu, ako sa hovorí, akoby ste absolútne nereagovali na to, čo vám tu bolo vyčítané vašimi predrečníkmi, napríklad pánom poslancom Lipšicom. Ja nerozumiem, že prečo ste nehovorili o predražených cétečkách, prečo ste nehovorili napríklad o tom, ako inými spôsobmi tunelujete naše zdravotníctvo. Prečo ste nehovorili o tom, ako napríklad kšeftujete s limitmi, to by ma zaujímalo. Zaujíma ma, že či si naozaj myslíte, že sme takí sprostí, že vám uveríme, že najväčšia výzva, ktorej momentálne čelíte, je to, že slovenský pacient dvakrát viac navštevuje lekára, ako je bežné v krajinách OECD. Vyznievalo to teda skutočne smiešne. A jedna vec, čo ma zaráža, vy si nemyslíte, že keď hovoríte o pánovi poslancovi Uhliarikovi, hovoríte o celej opozícii. Pán poslanec Uhliarik nie je celá opozícia. Takže ak máte problém s ním, tak si to vyriešte s ním, ale tu vás ide odvolávať opozícia ako taká. Ďalšia vec. Vy sa skutočne idete chváliť s tým, že ste urobili akože poriadok tým, že ste zrušili tie časenky? Ja neviem, či vy chodíte po lekároch, ja, žiaľbohu, teda v poslednom čase teda chodím. A chcem sa vás opýtať, či ste niekedy v živote boli nútený čakať v čakárni u lekára. Podľa mňa nie, lebo ináč by z vás nevypadlo to, čo z vás dnes vypadlo. Choďte sa pozrieť, ako vyzerá realita, aké sú preplnené čakárne, niektorí ľudia tam čakajú šesť hodín. Matky si so sebou berú deti malé, ktoré tam ochorejú, len aby sa dostali na rad, pretože ich nemajú ani kedy odviezť do škôlky a sedia od rána od pol ôsmej v čakárni u lekára a odchádzajú aj s takými chorobami, s akými neprišli. Ja fakt nerozumiem, že kto vám písal tento prejav, ale ja by som sa vážne zamyslela nad tým, či ho ešte zamestnávať, a keď, nabudúce si ho fakt posaďte na ten balkón a... (Prerušenie vystúpenia časomerom.)
Paška, Pavol, predseda NR SR (2014-05-29):
Pekné popoludnie, vážené pani poslankyne, vážení páni poslanci, budeme pokračovať pravidelným bodom hodina otázok , ktorý otváram. Včera poslanci písomne položili 6 otázok pre pána predsedu vlády a 16 otázok pre ostatných členov vlády. Overovatelia vyžrebovali poradie. Poprosím, pán premiér, keby ste nás informovali, kto z členov vlády bude odpovedať na otázky za neprítomných členov vlády. Pán premiér, poprosím vás, aspoň naša vzácna návšteva, ktorú vítame, z obce Kopčany a Brodské vidí, ako to chodí na tomto pravidelnom bode. Vitajte. (Potlesk.)
Laššáková, Jana, podpredsedníčka NR SR (2014-12-09):
S reakciou pán podpredseda Číž, nech sa páči.
Blanár, Juraj, podpredseda NR SR (2022-12-20):
Takže posledný v rozprave teraz vystúpi pán poslanec Miroslav Suja, ktorému udeľujem slovo. Nech sa páči.
Suja, Miroslav, poslanec NR SR (2022-12-07):
Ďakujem za slovo, pán predsedajúci. Pán špeciálny prokurátor, som rád, že ste vystúpil v rozprave znova, aby sa dalo na vás zareagovať, ale k správe z roku 2021 ste nepovedal alebo som nepostrehol ani slovo a riešili ste len politiku z roku 2022, čo ma trošku mrzí. Ja nebudem na vás útočiť, tak ako som neútočil ani na generálneho prokurátora. A aj keď patrím k tej väčšine ľudí alebo spoločnosti, ktorá vám nedôveruje, a môj dôvod je taký, napríklad keď by som mohol povedať, že vadí mi spôsob, akým ste stal špeciálny prokurátor, že kvôli vám sa musel meniť zákon, že tú bezpečnostnú previerku ste dostal takým zaujímavým spôsobom. Možno niektorí to nazvú podvodom. Ja poviem zaujímavým spôsobom. To sa mi tiež napríklad nepáčilo. Ja si myslím, že mali sme dosť na Slovensku ľudí, ktorí by túto funkciu dokázali zastávať a nemuseli sa kvôli nim robiť takéto ústupky alebo proste takto ich protežovať. A je zaujímavé počuť, že útočia na vás. Áno. Ja som to tiež potvrdil, útočia na vás, s tým sa dá súhlasiť, ale nie len na vás, na vaše vystúpenie dneska, lebo na vás tu nezaútočil absolútne nikto, čo sa nedá povedať o včera, o vystúpení generálneho prokuratúra, na ktorého boli sústavné útoky počas možno desiatich hodín. Takže musíme povedať, že útočia aj na Generálnu prokuratúru, nielen na vás. Na rozdiel od vás Generálna prokuratúra neni pod ochranou novinárov, ako sme si všimli, ale vás tí novinári ochraňujú, takže to je tiež také neštandardné. Takže ťažko sa útočí, keď vám kryjú novinári chrbát. A čo sa týka, s čím s vami súhlasím, tých náhrad finančných trestov, že neni férové pre bohatých ľudí, že proste takto sa vykúpia, áno, s tým súhlasím, to máte pravdu. Nemali by sa vykupovať, ak sme raz rovní pred zákonom, tak všetci rovnako. Aj keď niekoho trestať za to, že je úspešný, bohatý, tiež môže byť také zaujímavé. A čo sa týka že tých náhod pri niektorom konkrétnom poslancovi, ktoré ste spomínal, s tým s vami takisto súhlasím. Tých náhod je tam naozaj veľa.
Kollár, Boris, predseda NR SR (2023-06-20):
Prosím, prezentujme sa a hlasujeme. Zastavujem. Najprv, pani poslankyňa, musíme hlasovať o spoločnej správe. Treba si to pozrieť tam predtým. Takže toto vyhlasujem za zmätočné, takže nehlasujem, teraz to musím dokončiť, takže najprv spoločnú správu.
Sulík, Richard, predseda NR SR (2011-03-24):
Pán Matovič chce reagovať na faktickú poznámku. Nech sa páči.
Mezenská, Helena, poslankyňa NR SR (2013-05-14):
Ja si tiež dovolím zareagovať na príspevok pána poslanca Přidala, a to v tom zmysle, že rovnako zastávam názor, že uvedený zákon aj chýbajúca koncepcia bytovej politiky, si myslím, zásadne neposunie veci dopredu. Už dlhodobo požiadavky miest a obcí, ktoré vedú siahodlhé zoznamy žiadateľov, uchádzačov o sociálne nájomné bývanie, predčia možnosti či už tohto zákona alebo viac-menej bytovej politiky určovanej a nastavovanej štátom. Naozaj si myslím, a v tomto smere podporujem aj to, čo tu predniesol poslanec Přidal, od sociálnej vlády sa očakával ďaleko ambicióznejší návrh, okrem ambiciózne pripraveného návrhu riešenia sociálneho bývania sa naozaj žiada určitá prognóza, ktorá by argumentačne podoprela, či napríklad a v akom rozsahu je záujem o sociálne nájomné bývanie alebo, ako sa v materiáli uvádza, aj stimulácia investorov pri rozvoji súkromného nájomného sektora. V samotnej dôvodovej správe sa uvádza tiež, že tento spôsob zabezpečenia bývania cez Štátny fond rozvoja bývania kombináciou stavebného sporenia a hypotekárnych úverov je ľahko dostupný. No poznajúc pomery v praxi nemôžem zastať tento názor, lebo naozaj počet nízkopríjmových skupín obyvateľstva má narastajúci trend, počet ľudí alebo rodín, ktoré si nedokážu zabezpečiť vlastné bývanie, vzrastá. A neviem či dostatočnou pomôckou je či už tento samotný zákon alebo aj samotný Štátny fond rozvoja bývania.
Viskupič, Marián, poslanec NR SR (2020-12-02):
Keďže sme odhlasovali všetky body zo spoločnej správy a hlasovali sme aj o podaných pozmeňujúcich a doplňujúcich návrhoch, dajte, prosím, hlasovať o tom, že prerokovaný návrh zákona prerokujeme v treťom čítaní ihneď.
A. Belousovová, podpredsedníčka NR SR: (2009-02-04):
Teraz dávam slovo spravodajcovi, ktorého určil navrhnutý gestorský výbor, výbor pre hospodársku politiku, pánovi poslancovi Pavlovi Prokopovičovi. Nech sa páči. (Hlasy z pléna.) Vyhlasujem päťminútovú prestávku. (Prestávka.) (Po prestávke.)
Číž, Miroslav, podpredseda NR SR (2015-03-18):
Ďakujem. Kolegyne, ale predtým mi dovoľte jednu malú poznámku. Spravodajca je aspoň v ofícii spravodajcom nás všetkých. Jeho úlohou je predovšetkým sledovať náš spoločný záujem, ktorým je kvalita prijatých právnych noriem. Spravodajca má mimoriadne oprávnenie, môže kedykoľvek s politickým stanoviskom vystúpiť v rozprave. Predsa som len presvedčený, že záverečné reči spravodajcov by nemali byť jednoznačne len politickým vyjadrením, ale majú byť vystúpením, ktoré má v sebe obsahovať informácie, ktoré sú dôležité pre rokovanie Národnej rady ako takej. Odpustite mi tento názor, ale obávam sa, že mám naňho právo v zmysle príslušného ustanovenia rokovacieho poriadku. Ďakujem pekne, prerušujem rokovanie o tomto bode programu. Ďakujem navrhovateľovi aj spravodajcovi. Teraz pristúpime k prvému čítaniu o návrhu skupiny poslancov na vydanie zákona, ktorým sa dopĺňa č. 300/2005 Z. z. Trestný zákon v znení neskorších predpisov. Tento návrh zákona má parlamentnú tlač 1403, návrh na pridelenie na prerokovanie výborom je v rozhodnutí č. 1412. Dávam slovo pánovi poslancovi Martinovi Fecko, aby za skupinu poslancov tento návrh zákona uviedol. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 300/2005 Z. z. Trestný zákon v znení neskorších predpisov, tlač 1403.)
Grendel, Gábor, podpredseda NR SR (2020-09-02):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie. Končím možnosť prihlásiť sa do rozpravy a vyhlasujem všeobecnú rozpravu za skončenú. Chce k rozprave zaujať stanovisko pán navrhovateľ? Pani spravodajkyňa? Takisto nie. Prerušujem rokovanie o tomto bode programu a nasledovať bude hlasovanie v prvom čítaní o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, tlač 233. Dávam slovo pani spravodajkyni z výboru pre zdravotníctvo poslankyni Anne Záborskej, aby uviedla hlasovanie. Nech sa páči. (Hlasovanie o návrhu uznesenia k vládnemu návrhu zákona, ktorým sa mení a dopĺňa zákon č. 578/2004 Z. z. o poskytovateľovi zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov , tlač 233.)
Hrnčiar, Andrej, podpredseda NR SR (2017-09-07):
Ďakujem. Otváram rozpravu k tomuto bodu programu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Nie je tomu tak. Vyhlasujem rozpravu za skončenú a prerušujem rokovanie o tomto bode programu. Dovoľte mi, aby som na balkóne Národnej rady privítal členov Základnej organizácie Jednoty dôchodcov Slovenska zo Žiliny. Vitajte. (Potlesk.) Vyhlasujem prestávku. Budeme pokračovať 11.15 hod. hlasovaním. (Prestávka.) (Po prestávke.)
Žiga, Peter, podpredseda NR SR (2024-05-14):
Prezentujme sa a hlasujme. (Hlasovanie.) 132 prítomných, 78 za, 53 sa zdržalo, 1 nehlasoval. Návrh sme schválili, teda konštatujem, že tento návrh prerokujeme v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Pán spravodajca, prosím, uvádzajte hlasovanie.
Pellegrini, Peter, predseda NR SR (2015-02-04):
Vážené panie poslankyne, vážení páni poslanci, prosím, zaujmite svoje miesto, budeme hlasovať. Ešte predtým ale mi dovoľte, aby som ešte raz pripomenul, nakoľko dnes sme tu mali taký incident za rečníckym pultom, tak si dovolím zopakovať § 32 rokovacieho poriadku, odsek 3, ktorý hovorí, že do rokovacej sály je zakázané vnášať zbrane, výbušniny, paralyzujúce prístroje a látky a v rokovacej sále je zakázané používať prenosné telekomunikačné prostriedky a tak ďalej, ale tá prvá veta je dôležitá. A aby som teda bol spravodlivý, tak toto upozornenie platí tak pre pána poslanca Hlinu, ktorý takéto, takúto paralyzujúcu látku mal počas svojho vystúpenia a platí to aj pre pána poslanca Martvoňa, ktorý sa mediálne prezentoval, že to bežne nosí do rokovacej sály. Takže poprosím, aby ste dodržiavali § 32 ods. 3 a do sály takéto látky nenosili. (Potlesk.) Budeme pokračovať v prerušenom rokovaní hlasovaním v prvom čítaní o vládnom návrhu zákona o občianskoprávnej zodpovednosti za jadrovú škodu, tlač 1329, bod 13 schváleného programu. Prosím teraz spravodajcu z výboru pre hospodárske záležitosti pána Kondróta, aby uviedol hlasovanie. (Hlasovanie o vládnom návrhu zákona o občianskoprávnej zodpovednosti za jadrovú škodu a o jej finančnom krytí a o zmene a doplnení niektorých zákonov , tlač 1329.)
Jurinová, Erika, podpredsedníčka NR SR (2014-11-25):
Dávam slovo ďalšiemu prihlásenému rečníkovi pánovi poslancovi Jánovi Hudackému.
Jurinová, Erika, podpredsedníčka NR SR (2014-02-11):
S reakciou na faktické poznámky pán poslanec Mikloško.
P. Hrušovský, predseda NR SR: (2004-06-23):
návrh na vyslovenie súhlasu NR SR s pristúpením k Dohovoru vypracovanému na základe článku K.3 Zmluvy o Európskej únii o zákaze vedenia motorových vozidiel. Pán minister. máte slovo.
Hrušovský, Pavol, podpredseda NR SR (2011-02-09):
Pán poslanec Vörös.
P. Hrušovský, predseda NR SR: (2005-12-13):
(Hlasovanie.) 140 prítomných, 20 za, 30 proti, 90 sa zdržalo. Neschválili sme návrh. Nech sa páči.
Šeliga, Juraj, poslanec NR SR (2022-11-08):
Pán predseda, dajte hlasovať o... (Prerušenie vystúpenia predsedajúcim.)
Šefčík, Marek, poslanec NR SR (2021-12-02):
Ďakujem pekne za slovo. Tak pre mňa tento návrh nie je o rozdávaní peňazí, ako sa snažia niektorí ľudia prezentovať, treba to nazývať skôr investícia, ktorá sa nám na viacerých frontoch vráti. Je to podpora dôchodcov, prilepšenie k ich dôchodkom alebo príjmom. Je to potom podpora očkovania najrizikovejšej skupiny ľudí. Čím dosiahneme zmiernenie prípadnej ďalšej vlny. Pomoc nemocniciam, teda zabránenie prepĺňania nemocníc, uvoľnenie možnosti znova naplno vykonávať bielu medicínu, pomoc preťaženým zdravotníkom, lekárom, je to potom aj podpora sektorov, ktoré trpia dlhotrvajúcou pandémiou – gastro, kultúra, šport, služby. Ďalšie vlny tejto pandémie už niektoré tieto prevádzky z gastra alebo kultúra, šport, služby nemusia prežiť. Ak sa na to teda dívame takto, tak to skutočne nie je žiadne bezbrehé rozdávanie, ale tento návrh je iba investíciou, ktorá sa nám určite v budúcnosti vráti, verím preto, že tento návrh podporíme. Ďakujem.
Laššáková, Jana, podpredsedníčka NR SR (2013-06-27):
Nech sa páči, môžete odpovedať, pán minister.
B. Bugár, podpredseda NR SR: (2001-10-05):
(Hlasovanie.) Prítomných je 88 poslancov, za 50, proti 3, zdržalo sa 22, nehlasovalo 13. Konštatujem, že tento návrh bol prijatý. Pán poslanec, ale teraz ešte budeme pokračovať hlasovaním, aby bolo jasné, je ešte asi 6 návrhov, ktoré sme včera neodhlasovali. Teraz budeme ako o prvom, pokúsime sa hlasovať o návrhu poslanca Národnej rady Slovenskej republiky Jána Langoša na vydanie ústavného zákona o použití výnosov z privatizácie majetku štátu (tlač 997) v druhom čítaní. Prosím spoločného spravodajcu výborov pána poslanca Volfa, aby zaujal miesto určené pre spravodajcov výborov. Pán spoločný spravodajca, môžeme pristúpiť k hlasovaniu? J. Volf, poslanec: Môžeme sa pokúsiť pristúpiť k hlasovaniu, ak nás bude ústavná väčšina. Dobre. Takže mali by sme najskôr hlasovať o návrhoch z rozpravy. Boli to dva návrhy, ktoré predložil sám predkladateľ pán poslanec Langoš. Predpokladám, že by sme o nich mali hlasovať spoločne.
Blanár, Juraj, podpredseda NR SR (2022-11-11):
Tri faktické poznámky na vaše vystúpenie, pán poslanec. 	Ako prvý pán spravodajca Valocký.
Viskupič, Jozef, poslanec NR SR (2016-04-27):
Ďakujem. Táto téma je jedna z tých tém, ktoré predpokladám, že atakovali viacerých poslancov bývalého pléna tohto parlamentu. Dokonca si myslím, keďže spoločenstvá bytov vyvinuli veľkú aktivitu, aby o tomto probléme informovalo, takže všetkých. Tam je aj zacielená legislatívna iniciatíva, ktorá z minulého volebného obdobia tým, že vtedy zástancovia z môjho pohľadu práve týchto veľkých teplárenských celkov nechceli vyslyšať občanov, a preto ju máme aj veľmi skoro a takmer na začiatku legislatívneho obdobia tohto parlamentu. Áno, to, čo hovoríš, ja som takisto z Veternej 19, zo sídliska, bývam v štandardnom bauringu. A mail, ktorý mi prišiel s predmetom – Jofo, vieš, kto a za čo ti kúri? – je jeden z tých podnetov občanov, ktoré nás vtedy viacerých z opozície proste nenechal chladnými, a snažili sme sa ovplyvniť stavebné konanie, lebo tam novela smeruje, aby sme ľuďom vrátili moc nad ich vlastným bývaním a aby si mohli, tak ako hovoríš, nakladať so svojimi finančnými prostriedkami ako dobrý hospodár. Ak si tento štát chce hovoriť, že je dobrý hospodár, tak umožní ľuďom šetriť na kúrení. Je to rozumné. Je to environmentálne a je to logické. Myslím si, že spravodlivé rozdeľovanie finančných prostriedkov z vlastnej kapsy by malo byť základným mementom pre tento štát. A tento štát touto novelou, ktorú my predkladáme, to môže ľuďom vrátiť.
Kollár, Jozef, poslanec NR SR (2015-02-13):
Ďakujem všetkým kolegom za faktické poznámky, nie je možné na ploche dvoch minút reagovať na všetkých z vás, takže úprimná vďaka za všetky faktické. A reakcia bude len na dvoch z vás. Pán kolega Daniš, hovoríte, že nikto z nás nevie posúdiť verejno-občianske partnerstvo, teda nami predstavený nový model. Súhlasím s vami naprosto. Veď práve preto z toho rezultu je výzva na ministra zdravotníctva Čisláka, aby po tomto rokovaní nás prijal uňho na rezorte aj v prítomnosti zástupcov Ernst & Young a ďalších a sme pripravení odpovedať kvalifikovane na všetky otázky a skúsme naozaj posúdiť obdive tieto riešenia. Čiže súhlasím s vami, áno, projekt VOP, skúsme túto skratku už používať, ako je PPP, tak toto je VOP, to je verejné občianske partnerstvo, sa nedá posúdiť tu v tejto sále a na takomto malom priestore. Kolega Viskupič, ďakujem tiež za poznámku. Odpoveď je áno. Vnútorná výnosová miera znamená, a teraz pre všetkých, aj pre laikov: Investuješ v roku 1 tisíc eur, 20 rokov budeš dostávať 156-eurový kupón, teda úrokový výnos, ale v 20. roku dostaneš naspäť aj tých investovaných tisíc eur, tú istinu. Toto keď si kto to z vás, ktokoľvek, kto robí s finančnými modelmi, nahodí aj do excelu, tak dole vám vyjde internal rate of return, vnútorná výnosová miera 15,6 %. Čiže presne takto to v praxi funguje. Nezabúdajme, že ten investor ešte si z toho predtým musí zaplatiť prevádzkové náklady nemocnice, splniť bankové kovenanty, teda povyplácať všetky bankové záväzky, dosiahne ešte nejakú EBITDU, ten hrubý zisk, a ešte nad tým celým mu musí ostať tá vnútorná výnosová miera. Presne tak je nastavený tento model. A keď minister tvrdí, že vyrokuje bez platby za dostupnosť, stále ostáva nezodpovedaná otázka, prečo na štátom vlastnenej nemocnici má zarábať 25 mil.... (Prerušenie vystúpenia časomerom.)
B. Bugár, podpredseda NR SR: (2002-07-03):
P. Tatár, poslanec: ...sme boli slabou koalíciou, aby sme „vymýtili“, jednoducho, tieto praktiky a bude s tým ešte veľa, veľa roboty aby sa Slovensko niečo takéhoto zbavilo. Čo sa týka osočovania pána Brňáka alebo pána Lackoviča cez môj majetok, tak moje majetkové priznanie je verejne dostupné a môžem všetko z toho vydokladovať a jednoducho si vyprosím takého osočovanie a to, čo ste hovorili o nejakým Štefánkach, to sa vôbec jednoducho nezakladá na pravde a naozaj si to vyprosím. Jednoducho, keď nemáte ako brániť svoje prečiny, tak útočíte na osoby. Myslím si, že ja som zodpovedný za to, čo som urobil, a to sa týka všetkých našich návrhov za tieto štyri roky, ktoré sme podali, či to boli nové zákony alebo pozmeňujúce návrhy. A za tým si stojím. Každý nech si stojí za tým, za čo je on zodpovedný. Ak väčšina vládnej koalície hlasovala pri reformných krokoch inak, ako sme hlasovali my, tak je väčšina vládnej koalície za to zodpovedná, nie Občianska konzervatívna strana. A. Vašková, pracovníčka organizačného odboru: Prepáčte, pán poslanec, váš čas bol vyčerpaný. P. Tatár, poslanec: Ďakujem pekne.
Danko, Andrej, predseda NR SR (2018-10-24):
Poslanec Baránik.
Bugár, Béla, podpredseda NR SR (2017-10-11):
Prezentujme sa a hlasujeme. (Hlasovanie.) Prítomných 139 poslancov, za 123, 16 sa zdržali hlasovania. Konštatujem, že sme v treťom čítaní . Pýtam sa, či sa niekto hlási do rozpravy. Nie, vyhlasujem rozpravu za skončenú. Nech sa páči, záverečné hlasovanie.
Bugár, Béla, podpredseda NR SR (2016-09-12):
Pán poslanec Klus.
Kollár, Boris, predseda NR SR (2022-06-15):
Prosím, prezentujme sa a hlasujeme. (Hlasovanie.) Prítomných 129 poslancov, za 84, proti 9, zdržalo sa 34, 2 nehlasovali. Uvedený návrh sme schválili. Pristúpime k tretiemu čítaniu návrhu zákona. Otváram rozpravu v rámci tretieho čítania. Hlási sa niekto z poslancov do rozpravy, prosím? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Paška, Pavol, predseda NR SR (2013-10-29):
(Hlasovanie.) 133 prítomných, 117 za, 14 sa zdržali, 2 nehlasovali. Návrh sme schválili .
J. Burian, poslanec: (2008-11-28):
Čiže budeme najprv hlasovať o prvom jej pozmeňujúcom návrhu.
Jarjabek, Dušan, poslanec NR SR (2014-11-09):
... všetky tieto obvinenia, ešte raz (reakcia z pléna), neskáčte mi do reči a nebuďte nervózny a chovajte sa slušne a nevyrevujte a nevyhrážajte sa. Nevyhrážajte sa, pán Lipšic! Vy ste rodom prokurátor. Už som vám to povedal niekoľkokrát. Ospravedlňte sa, lebo to bude drahé. (Reakcia z pléna.) Toto je hra. Veľmi nebezpečná hra a vaša obludná hra, pán Lipšic. Hráte vabank a idete ešte ďalej, idete ešte ďalej za hranice... (Reakcia z pléna. Prerušenie vystúpenia predsedajúcou.)
Senko, Ján, poslanec NR SR (2013-02-07):
Pán predseda výboru, naozaj sa zdá, že tento systém sa osvedčil, funguje, plní si svoju funkciu a je jedným z mimorozpočtových zdrojov financovania kultúry. Ako príklad by som tiež rád uviedol, že napríklad z Literárneho fondu sa ročne na podporu dostane pre 2 600 tvorcov z umeleckej aj vedeckej obce. A podpory umelcov na dôchodku alebo aj v ťažkých životných situáciách, tak ako si to aj spomínal. Nakoniec svedčí o tom aj reakcia zo strany umelcov, spisovateľov. Týmto spôsobom sa aj do systému naspäť do kultúry dostáva ročne takmer trištvrte milióna eur. Funguje naozaj na prospech širokej škály tvorivých ľudí, a to bez, a to by som chcel zopakovať, bez politických zásahov do umeleckých fondov. Preto si nemyslím, že tento návrh je v prospech dotknutých oblastí umenia a v ňom pôsobiacich tvorivých umelcov, neponúka ani nejakú reálnu alternatívu na nahradenie. Toľko z mojej strany.
Glváč, Martin, podpredseda NR SR (2016-10-20):
S faktickými poznámkami dve panie poslankyne, traja poslanci. Ukončujem možnosť prihlásenia sa. Nech sa páči, páči, pani poslankyňa Gaborčáková.
Kollár, Boris, predseda NR SR (2022-11-11):
S faktickou poznámkou pán poslanec Kočiš, nech sa páči.
Pellegrini, Peter, predseda NR SR (2024-01-16):
Prosím, prezentujme sa a hlasujme. (Hlasovanie.) Prítomných 140 poslancov, za 63, proti 77. Túto pripomienku sme neschválili.
Ďuriš Nicholsonová, Lucia, podpredsedníčka NR SR (2019-03-28):
Samozrejme, pán poslanec, registrujem, vystúpite ako prvý v otvorenej rozprave. Teraz ale poprosím spravodajcu, teda povereného člena výboru pre ľudské práva a národnostné menšiny pána poslanca Soboňu, aby informoval Národnú radu o výsledku prerokovania tohto návrhu vo výbore. Nech sa páči.
Podmanický, Ján, poslanec NR SR (2021-06-29):
Ďakujem za slovo. Ja chcem upozorniť, že podľa zákona o rokovacom poriadku, § 73 ods. 1, návrh zákona uvedie navrhovateľ zákona, po ňom vystúpi spravodajca, ktorého určí navrhnutý gestorský výbor. Je to jasne napísané, že spravodajcu určuje gestorský výbor, spravodajca sa nemôže určiť sám. Pani poslankyňa Cigániková nedala hlasovať ani poriadne, dala hlasovať len, kto je za, boli za dvaja poslanci, nedala hlasovať ani, kto je proti, kto sa zdržal, čiže nedokončila ani procedúru hlasovania, ale v zásade nebol určený legitímny spravodajca pri tomto návrhu zákona, a teda sú diskutabilné aj všetky návrhy, ktoré ona v roli nelegitímneho spravodajcu prednášala. Ja žiadam, aby toto bolo riadne prešetrené, toto sa nesmie opakovať, toto je vrcholná, hrubá svojvôľa, ktorá sa v tomto parlamente nikdy nediala. Ja som bol tiež predseda výboru, vždy sa hľadal... (Prerušenie vystúpenia časomerom.)
Bugár, Béla, podpredseda NR SR (2018-12-04):
Prezentujme sa a hlasujme o pridelení tohto návrhu výborom a určení lehôt pre jednotlivé výbory. (Hlasovanie.) Prítomných 145, za 129, proti 2, zdržalo sa 14 poslancov. Návrh sme schválili. Teraz prosím pána poslanca Adamčíka, aby uviedol hlasovanie v prvom čítaní o návrhu poslancov Antala, Sárközy a Hrnčiara na vydanie zákona, ktorým sa mení a dopĺňa zákon č. 18/96 Z. z. o cenách (tlač 1237). (Hlasovanie o návrhu poslancov Národnej rady Slovenskej republiky Petra Antala, Irén Sárközy a Andreja Hrnčiara na vydanie zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov , tlač 1237.)
M. Číž, podpredseda NR SR: (2007-10-17):
Takže, vážené kolegyne, kolegovia, poslankyne, páni poslanci, pristúpime k hlasovaniu o prerokovaných bodoch programu. Najskôr budeme hlasovať v prvom čítaní o vládnom návrhu zákona, ktorým sa mení a dopĺňa zákon č. 442/2004 Z. z. o súkromných veterinárnych lekároch, o Komore veterinárnych lekárov Slovenskej republiky a o zmene a doplnení zákona č. 488/2002 Z. z. o veterinárnej starostlivosti a o zmene niektorých zákonov v znení neskorších predpisov a o zmene zákona č. 39/2007 Z. z. o veterinárnej starostlivosti . Máme to uvedené v tlači 444. Spravodajkyňou je členka výboru pre pôdohospodárstvo, životné prostredie a ochranu prírody poslankyňa Magda Košútová, prosím ju, aby hlasovanie uviedla. Nech sa páči.
Glváč, Martin, podpredseda NR SR (2016-06-16):
Pán poslanec Fecko.
Bugár, Béla, podpredseda NR SR (2016-09-13):
Ale budem.
P. Hrušovský, predseda NR SR: (2004-09-22):
Pán spravodajca sa nechce vyjadriť. Prerušujem rokovanie o tomto bode programu. Páni poslanci, odporúčam, aby sme aj z dôvodu prítomnosti pána podpredsedu vlády a ministra hospodárstva na rokovaní Národnej rady, a máme ešte 7 minút do prerušenia rokovania, prerokovali bod programu, ktorého je pán podpredseda vlády a minister hospodárstva predkladateľom za vládu Slovenskej republiky, a to je správa o plnení opatrení na zabezpečenie plnenia uznesenia Národnej rady Slovenskej republiky č. 1024 z 18. júna 2004, dotýkajúca sa problematiky privatizácie . Pán podpredseda vlády a minister hospodárstva, máte slovo. P. Rusko, podpredseda vlády a minister hospodárstva SR: Ďakujem pekne, pán predsedajúci a predseda, za slovo. Vláda Slovenskej republiky na svojom zasadnutí dňa 18. augusta 2004 prerokovala a vzala na vedomie správu o plnení opatrení na zabezpečenie plnenia uznesenia Národnej rady z 18. júna, dotýkajúcu sa problematiky privatizácie, ktorú som predložil na rokovanie vlády. V zmysle uznesenia Národnej rady č. 1024 má požadovaná správa reagovať na päť okruhov otázok dotýkajúcich sa privatizačného procesu. V tejto súvislosti je potrebné uviesť, že správa o činnosti Slovenskej informačnej služby za rok 2003 neobsahuje žiadne konkrétne skutočnosti, ktoré by poukazovali na konkrétne porušenie právnych predpisov pri privatizácii. Taktiež musím konštatovať, že ministerstvo hospodárstva ako spracovateľ predkladanej správy dotýkajúcej sa privatizácie nedisponuje žiadnym dôkazovým materiálom o porušení práv alebo povinností v procese privatizácie a nemá vedomosť o prípadnom podnete relevantných orgánov v tomto smere. Z uvedených dôvodov nebolo možné vypracovať požadované vyhodnotenie zodpovednosti za chyby, omyly, porušenie právnych predpisov a ohrozenie hospodárskych záujmov v procese privatizácie, ako ani o prijatých opatreniach v tomto procese, zamedzujúcich opakovanie skutočností zistených SIS. Stav a podoba privatizácie podnikov s charakterom prirodzeného monopolu sú v predkladanej správe opísané podrobnejšie, podľa jednotlivých privatizovaných podnikov, resp. spoločností. Predkladaná správa obsahuje v zmysle uznesenia Národnej rady vyjadrenie k spôsobu zabezpečenia hospodárskych záujmov štátu v privatizovaných podnikoch s charakterom prirodzeného monopolu a k zabezpečeniu rešpektovania čl. 55 ods. 1 Ústavy Slovenskej republiky novými majiteľmi podnikov. Ďakujem pekne za pozornosť.
Ďuriš Nicholsonová, Lucia, podpredsedníčka NR SR (2017-12-12):
Pán poslanec Petrák, s faktickou.
Jarjabek, Dušan, poslanec NR SR (2015-05-21):
Ďakujem pekne, pani predsedajúca. Pán poslanec Přidal, ja som sa chcel len spýtať jednu vec, na základe toho, čo ste hovorili, ako chcete zabrániť, lebo som to nepochopil, hej, preto by som poprosil vysvetlenie, ako chcete zabrániť tomu, aby sa majetky poslancov nedali prekrývať napríklad cez rodinných príslušníkov alebo aby sa nedali prekrývať cez manželky, lebo máme tu v tomto parlamente nesmierne veľa chudobných poslancov, o to viacej majetnejšie sú ich manželky, čo sa teda rieši spôsobom podľa môjho názoru dosť nenáležitým. Ak som to nepostrehol v tom, čo ste hovorili, tak sa ospravedlňujem, keby ste boli taký láskavý mi to vysvetliť. Ďakujem.